Document ID: 32006R0169

KOMMISSIONENS FORORDNING (EF) Nr. 169/2006
af 31. januar 2006
om fravigelse af forordning (EF) nr. 2375/2002 for så vidt angår udstedelsen af importlicenser under 1. tranche af delkontingent III for blød hvede af anden kvalitet end høj kvalitet
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1784/2003 af 29. september 2003 om den fælles markedsordning for korn (1), særlig artikel 12, stk. 1, og
ud fra følgende betragtninger:
(1)
Kommissionens forordning (EF) nr. 2375/2002 (2) har åbnet et årligt toldkontingent på 2 981 600 tons blød hvede af anden kvalitet end høj kvalitet. Dette kontingent er opdelt i tre delkontingenter.
(2)
I artikel 3, stk. 3, i forordning (EF) nr. 2375/2002 fastsættes mængden under 1. tranche af delkontingent III til 592 900 tons for perioden fra 1. januar til 31. marts 2006.
(3)
Kommissionens forordning (EF) nr. 4/2006 (3) har fastsat en procentsats for udstedelsen af importlicenser på grundlag af de oplysninger, som Kommissionen rådede over den 2. januar 2006. Imidlertid har en medlemsstat senere meddelt Kommissionen, at en betydelig del af de ansøgninger, som dens importører havde indgivet, ikke kunne antages til behandling. Det viser sig derfor, at der mod forventning fortsat er betydelige mængder til rådighed for den pågældende periode. De pågældende mængder bør derfor fastsættes og artikel 3, stk. 4, første punktum, i forordning (EF) nr. 2375/2002 fraviges ved ekstraordinært at tillade indgivelsen af nye licensansøgninger for disse mængder efter reglerne i forordning (EF) nr. 2375/2002.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Uanset artikel 3, stk. 4, første punktum, i forordning (EF) nr. 2375/2002 kan der fra mandag den 6. februar 2006 indgives licensansøgninger for de mængder på i alt 464 879,874 tons, der er disponible under delkontingent III, jf. artikel 3, stk. 3, i forordning (EF) nr. 2375/2002, for perioden fra 1. januar til 31. marts 2006.
Ansøgningerne indgives efter betingelserne i forordning (EF) nr. 2375/2002, særlig artikel 5.
Artikel 2
Denne forordning træder i kraft den 1. februar 2006.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 31. januar 2006.

Labels: 3
17